gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4087, del 17-09-2001 (2001/8992)

Informació pública de la proposta d'ordenació detallada del programa d'actuació integrada per a l'ordenació del sòl residencial denominat Urbanització Molí Nou.
----------------------------------------------------------------------------------------------------------------------------------------------------------------

### Dades del document

Número de DOGV
:   4087

Data del DOGV
:   17-09-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8992


Organisme emissor
:   Ajuntament de Mutxamel

Tipus de document
:   Anunci

Informació pública de la proposta d'ordenació detallada del programa d'actuació integrada per a l'ordenació del sòl residencial denominat Urbanització Molí Nou. [2001/M8992]
  
Que la Comissió de Govern, en sessió celebrada el 30 de juliol de 2001, va acordar sotmetre a informació pública la proposta d'ordenació detallada del programa d'actuació integrada presentada per José Muñoz Domínguez, en representació de la mercantil Faber Viam, SA, per a l'ordenació del sòl residencial denominat Urbanització Molí Nou, acompanyada de l'avantprojecte d'urbanització, per un termini de 20 dies hàbils comptats des del següent de la publicació (no computant-se els dissabtes, diumenges i festius), segons el que disposa l'article 46.4 de la Llei 6/1994, de 15 de novembre, Reguladora de l'Activitat Urbanística.
  
Cosa que es fa pública perquè en prengueu coneixement, i es fa saber que durant el termini mencionat s'hi podran formular al·legacions, suggeriments, proposicions juridicoeconòmiques i alternatives tècniques en competència.
  
Durant els cinc dies següents al venciment del termini anterior (excloent els dissabtes, diumenges i festius), els interessats podran presentar les proposicions juridicoeconòmiques que consideren convenients en el registre general d'aquest ajuntament en plica tancada i amb la documentació que s'indica en els apartats C i D de l'article 32 de la Llei 6/1994. L'acte d'obertura de pliques tindrà lloc als salons de la casa consistorial a les 13.30 hores de la següent data hàbil a la conclusió del termini per a presentar-les.
  
Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
Aquest edicte té la funció de notificació per edictes, de conformitat amb el que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte dels propietaris de parcel·les la titularitat o domicili dels quals es desconeix, a efectes de notificacions.
Diari Oficial de la Generalitat Valenciana


Sumari del DOGV 4004, del 22-05-2001 (2001/4731)

RESOLUCIÓ de 15 de desembre de 2000, de la Conselleria d'Economia, Hisenda i Ocupació, per la qual s'autoritza determinada generació de crèdit que afecta la Conselleria de Cultura i Educació, per majors ingressos sobre els previstos, per import de cent cinc milions, cinc-centes mil pessetes (620.834.755 PTA). Exp. 00.026/2000/926.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4004

Data del DOGV
:   22-05-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/4731


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 15 de desembre de 2000, de la Conselleria d'Economia, Hisenda i Ocupació, per la qual s'autoritza determinada generació de crèdit que afecta la Conselleria de Cultura i Educació, per majors ingressos sobre els previstos, per import de cent cinc milions, cinc-centes mil pessetes (419.055.879 PTA). Exp. 00.026/2000/926. [2001/X4731]
  
La previsió de majors ingressos no finalistes sobre els totals pressupostats, permet l'increment del capítol II i IV del programa 457.10 Foment de l'Activitat Esportiva per import total de 584.920.728 pessetes.
  
En conseqüència, i en virtut del que disposen els articles 18 i 20 de la Llei 10/1999, de 30 de desembre, de Pressupostos de la Generalitat Valenciana, per al 2000, resolc:
  
Primer
  
S'autoritza l'augment del pressupost d'ingressos en l'aplicació 390.06 €Reintegraments Seguretat Social- per import de 697.104.058 pessetes.
  
Segon
  
S'autoritza l'increment de crèdit en les aplicacions pressupostàries i pels imports que es detallen a continuació:
  
Aplicació Import
  
70.39.790.34.2 43.016.721
  
51.49.525.40.1 95.264.995
  
Total 973.104.798
  
Tercer
  
S'autoritza la modificació en l'annex de transferències corrents del programa 457.10 Foment de l'Activitat Esportiva, de les línies de subvenció i pels imports que es detallen a continuació:
  
Línia Import a modificar
  
2.170 €Suport a clubs esportius- 97.565.098
  
2.142 €Esdeveniments especials- 68.113.503
  
Total 96.454.289
  
València, 15 de desembre de 2000.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 4125, del 12-11-2001 (2001/10941)

Informació pública de la convocatòria per a l'alçament d'actes prèvies als propietaris de les finques afectades pel pla especial de reserva de sòl i ordenació d'usos de l'Horta Major de l'Ajuntament de Vilamarxant.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4125

Data del DOGV
:   12-11-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/10440


Organisme emissor
:   Ajuntament de Vilamarxant

Tipus de document
:   Anunci

Informació pública de la convocatòria per a l'alçament d'actes prèvies als propietaris de les finques afectades pel pla especial de reserva de sòl i ordenació d'usos de l'Horta Major de l'Ajuntament de Vilamarxant. [2001/Q10838]
  
En aplicació de l'article 52 de la Llei d'Expropiació Forçosa, es convoca els propietaris i la resta de titulars de béns i drets afectats que figuren en la relació adjunta perquè el dia 27 de novembre de 2001, a les 10.00 hores, compareguen a les oficines de l'ajuntament, a fi de traslladar-se al propi terreny si és necessari i procedir a l'alçament de les actes prèvies a l'ocupació de les finques afectades pel pla especial de reserva de sòl i ordenació d'usos de l'Horta Major.
  
Els afectats hauran d'assistir a aquest acte personalment o bé representats per una persona autoritzada com cal per a actuar en nom seu, i aportar els documents acreditatius de la seua titularitat, i poden anar acompanyats, a costa seua, de perits i d'un notari, si ho estimen oportú.
  
Aquesta resolució es notificarà a les persones interessades afectades i es publicarà en el Diari Oficial de la Generalitat Valenciana, al tauler d'edictes de l'ajuntament i en dos diaris de la capital de la província i valdrà de notificació per als afectats desconeguts o de domicili ignorat, a l'efecte del que s'estableix en l'article 58 de la Llei 30/1992,de Règim Jurídic de les Administracions Públiques i del Procediment Administratiu Comú.
  
De conformitat amb el que s'estableix en l'article 56.2 del Reglament de 26 de abril de 1957, les persones interessades podran formular per escrit davant d'aquest ajuntament, fins al dia assenyalat per a l'alçament de les actes prèvies, les al·legacions que estimen oportunes als sols efectes d'esmenar les possibles errades que hi haja hagut en relacionar els béns i drets afectats per la urgent ocupació.
  
Relació de béns i drets afectats
  
Finca Superfície afectada Titular
  
1. Polígon 31, parcel·la 124 1.063,60 m² Juan Bautista Sanchis Ros
  
2. Polígon 31, parcel·la 766 34,61 m² María Jesús Navarro Peiró
  
3. Polígon 31, parcel·la 121 1.364,72 m² Luís Antonio Sapena García
  
4. Polígon 31, parcel·la 120 1.566,34 m² M.ª Luisa Trilles Martín
  
5. Polígon 31, parcel·la 267 982,27 m² Josefa Cervera Fortea
Diari Oficial de la Generalitat Valenciana


Sumari del DOGV 4130, del 19-11-2001 (2001/10082)

Informació pública del projecte de reparcel·lació del sector SUP PRR-7.
-----------------------------------------------------------------------

### Dades del document

Número de DOGV
:   4130

Data del DOGV
:   19-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10070


Organisme emissor
:   Ajuntament de Cullera

Tipus de document
:   Anunci

Informació pública del projecte de reparcel·lació del sector SUP PRR-7. [2001/M10930]
  
Conforme al que establixen els articles 69 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa públic, per mitjà del present anunci, l'exposició pública del projecte de reparcel·lació presentat per l'Agrupació d'Interés Urbanístic del Sector SUP PRR-7, en qualitat d'agent urbanitzador del citat sector.
  
D'acord amb els citats articles, es disposa de 20 dies hàbils, comptats a partir del següent a la publicació d'aquest anunci en el Diari Oficial de la Generalitat Valenciana, per a poder presentar al·legacions i suggeriments.
  
La consulta dels expedients que servixen de base per a la tramitació del projecte de reparcel·lació podrà realitzar-se en el Departament d'Urbanisme (3a planta), de les oficines municipals situades a la plaça de la Mare de Déu, 5, de Cullera.
  
Durant el període d'informació pública els propietaris de terrenys afectats podran dirimir qualsevol controvèrsia respecte a la valoració de drets amb l'urbanitzador, que és l'agrupació d'interés urbanístic del dit sector, havent també l'ajuntament sol·licitat simultàniament certificat registral de domini i càrregues, conforme al que disposa l'article 69.1.b) de la citada Llei 6/1994.
Diari Oficial de la Generalitat Valenciana


Sumari del DOGV 3948, del 27-02-2001 (2001/1562)

Informació pública de la convocatòria per a la provisió en propietat de dues places de peons de jardineria.
-----------------------------------------------------------------------------------------------------------

### Dades del document

Número de DOGV
:   3948

Data del DOGV
:   27-02-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1562


Data del document
:   25-02-2001

Organisme emissor
:   Ajuntament de Guardamar del Segura

Tipus de document
:   Convocatòria

Descriptors 

:   * Guardamar del Segura
    * administració local
    * peó
    * concurs administratiu

Informació pública de la convocatòria per a la provisió en propietat de dues places de peons de jardineria. [2001/Q1562]
  
En el Butlletí Oficial de la Província d'Alacant número 18, de data 23 de gener de 2001, es publica la convocatòria i les bases específiques per a proveir, en propietat, dues places de peons de jardineria, vacants a la plantilla de personal laboral d'aquest ajuntament, i incloses a l'oferta pública d'ocupació per a l'any 1999, a la Secció de Parcs i Jardins, pel sistema de concurs oposició.
  
El termini de presentació d'instàncies serà de 20 dies naturals, comptadors des de l'endemà de la publicació de l'extracte d'aquesta convocatòria en el Boletín Oficial del Estado.
  
Cosa que es fa pública en el Diari Oficial de la Generalitat Valenciana, perquè les persones interessades en prenguen coneixement.
Diari Oficial de la Generalitat Valenciana


Sumari del DOGV 4014, del 05-06-2001 (2001/5383)

Informació pública del projecte del programa per al desenvolupament d'actuacions integrades per al desenvolupament de la Zona d'Activitats Logístiques del Port de València (ZAL).
----------------------------------------------------------------------------------------------------------------------------------------------------------------------------------

### Dades del document

Número de DOGV
:   4014

Data del DOGV
:   05-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5383


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del projecte del programa per al desenvolupament d'actuacions integrades per al desenvolupament de la Zona d'Activitats Logístiques del Port de València. [2001/X5383]
  
El conseller d'Obres Públiques, Urbanisme i Transports, el 15 de maig de 2001, ha resolt:
  
1. Sotmetre a informació pública el programa per al Desenvolupament d'Actuacions Integrades per al desenvolupament de la Zona d'Activitats Logístiques del Port de València, promogut per l'Entitat Pública Empresarial de Sòl (SEPES).
  
2. Ordenar la inserció d'anuncis en el Diari Oficial de la Generalitat Valenciana i en un diari no oficial d'àmplia difusió a la Comunitat Valenciana. Al mateix temps, es procedirà a comunicar el present anunci a les persones que consten com a titulars cadastrals dels terrenys afectats.
  
3. Establir per al present cas l'aplicació del que estableix l'article 42.3 de la Llei Reguladora de l'Activitat Urbanística.
  
4. Concedir la corresponent cèdula d'urbanització.
  
El període d'informació pública serà de 20 dies i durant aquest període es pot presentar al·legacions i suggeriments davant d'aquesta Conselleria o als llocs especificats en el paràgraf següent.
  
Qualsevol persona interessada a consultar el contingut íntegre de la documentació esmentada o a presentar al·legacions o suggeriments al projecte, pot fer-ho en les següents oficines públiques:
  
Conselleria d'Obres Públiques, Urbanisme i Transports
  
Av. Blasco Ibáñez núm. 50. 46456 València
  
Servei Territorial d'Urbanisme i Ordenació Territorial de València (Edifici PROP, c/ Gregori Gea, 27. 46004 València)
  
Ajuntament de València.
  
Cosa que fem pública perquè en prengueu coneixement i en compliment del que estableixen els articles 42 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3942, del 19-02-2001 (2001/1411)

Informació pública del projecte de reparcel·lació de la zona Parc Centre.
-------------------------------------------------------------------------

### Dades del document

Número de DOGV
:   3942

Data del DOGV
:   19-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1411


Organisme emissor
:   Ajuntament de Senyera

Tipus de document
:   Anunci

Informació pública del projecte de reparcel·lació de la zona Parc Centre. [2001/Q1411]
  
El Ple de l'Ajuntament, en sessió celebrada el dia 20 de desembre del 2000, va acordar sotmetre a informació pública el projecte de reparcel·lació de la zona Parc Centre, com a conseqüència de la modificació de les normes subsidiàries, acordades per la corporació municipal en sessió de 30 d'abril de 1999, i aprovada definitivament per la Comissió Territorial d'Urbanisme de València mitjançant l'Acord adoptat en sessió de 26 de novembre de 1999.
  
Cosa que es fa pública perquè se'n prenga coneixement pel termini de 20 dies, d'acord amb el que s'estableix en l'article 46.4 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3952, del 05-03-2001 (2001/1772)

Informació pública del programa d'actuació integrada, homologació modificativa, pla parcial i avantprojecte d'urbanització del sector 12 d'ús terciari del Pla General d'Ordenació Urbana de Segorbe.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3952

Data del DOGV
:   05-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1772


Organisme emissor
:   Ajuntament de Segorbe

Tipus de document
:   Anunci

Informació pública del programa d'actuació integrada, homologació modificativa, pla parcial i avantprojecte d'urbanització del sector 12 d'ús terciari del Pla General d'Ordenació Urbana de Segorbe. [2001/Q1772]
  
Mitjançant l'Acord adoptat pel Ple de l'Ajuntament, en la sessió del dia 6 de febrer de 2000, s'ha resolt sotmetre a informació pública, pel termini de 20 dies hàbils, el programa d'actuació integrada, homologació modificativa, pla parcial i avantprojecte d'urbanització del sector 12 d'ús terciari del Pla General d'Ordenació Urbana de Segorbe, de conformitat amb el que s'estableix en els articles 34, 45 i 46 de la Llei 6/1994, de 15 de novembre, Reguladora de l'Activitat Urbanística, y article 173 del Reglament de Planejament de la Generalitat Valenciana.
  
Es podran formular al·legacions o alternatives tècniques, des de l'endemà de la darrera inserció d'aquest anunci en el Diari Oficial de la Generalitat Valenciana o en un periòdic de la província, a la Secretaria d'aquest ajuntament, de 09.00 a 14.00 hores, de dilluns a divendres.
  
Així mateix, es podran presentar proposicions juridicoeconòmiques durant els cinc dies següents al venciment del termini anterior.
Diari Oficial de la Generalitat Valenciana


Sumari del DOGV 4058, del 06-08-2001 (2001/7583)

CORRECCIÓ d'errades de la Resolució de 10 de juliol de 2001, de la Universitat d'Alacant, per la que es convoca curs selectiu de promoció interna per a l'accés a l'escala d'arxivers, bibliotecaris i documentalistes d'aquesta.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4058

Data del DOGV
:   06-08-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/7583


Data del document
:   27-07-2001

Organisme emissor
:   Universitat d'Alacant

Tipus de document
:   Correcció d'errades

Correcció d'errades

 Descriptors 

:   * universitat
    * professió de la informació
    * funcionari
    * promoció professional
    * concurs administratiu

CORRECCIÓ d'errades de la Resolució de 10 de juliol de 2001, de la Universitat d'Alacant, per la que es convoca curs selectiu de promoció interna per a l'accés a l'escala d'arxivers, bibliotecaris i documentalistes d'aquesta. [2001/7583]
  
La citada Resolució es va publicar en el Diari Oficial de la Generalitat Valenciana núm. 4.050, de data 25 de juliol del 2001, referència 2001/M7105, i havent detectat un error en la base 4.2 De la dita Resolució, es procedeix a emetre la corresponent correcció i on diu:
  
El termini de presentació de dites sol·licituds serà de 20 dies naturals comptats a partir del dia següent de la publicació d'esta convocatòria en el Diari Oficial de la Generalitat Valenciana
  
Ha de constar:
  
El termini de presentació de dites sol·licituds serà de 20 dies hàbils comptats a partir del dia següent de la publicació d'esta convocatòria en el Diari Oficial de la Generalitat Valenciana.
  
Alacant, 27 de juliol de 2001.- El gerent: Rafael Carrillo Paños.
Diari Oficial de la Generalitat Valenciana


Sumari del DOGV 4011, del 31-05-2001 (2001/4879)

Ressenya de l'Acord de la Comissió Territorial d'Urbanisme de 21 de desembre de 2000, pel qual es declara definitivament aprovada la modificació del Pla General d'Ordenació Urbana número 1, zona la Calera de Godelleta.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4011

Data del DOGV
:   31-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4879


Data del document
:   08-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Godelleta
    * pla d'urbanisme

Ressenya de l'Acord de la Comissió Territorial d'Urbanisme de 21 de desembre de 2000, pel qual es declara definitivament aprovada la modificació del Pla General d'Ordenació Urbana número 1, zona la Calera de Godelleta. [2001/M4879]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de l'Acord de la Comissió Territorial d'Urbanisme, de 16 de novembre de 2000, que va ser publicada juntament amb les Normes Urbanístiques aprovades en el Butlletí Oficial de la Província de València número 76, de 21 de desembre de 2000.
  
Expedient: 21274023
Diari Oficial de la Generalitat Valenciana


Sumari del DOGV 3978, del 11-04-2001 (2001/3323)

Informació pública de la convocatòria per a cobrir una plaça d'oficial de la policia local, inclosa en l'oferta d'ocupació pública de l'any 2001.
-------------------------------------------------------------------------------------------------------------------------------------------------

### Dades del document

Número de DOGV
:   3978

Data del DOGV
:   11-04-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/3323


Data del document
:   28-03-2001

Organisme emissor
:   Ajuntament de Mutxamel

Tipus de document
:   Convocatòria

Descriptors 

:   * Mutxamel
    * administració local
    * concurs administratiu
    * policia

Informació pública de la convocatòria per a cobrir una plaça d'oficial de la policia local, inclosa en l'oferta d'ocupació pública de l'any 2001. [2001/F3323]
  
L'Ajuntament de Mutxamel (Alacant) convoca proves de selecció per a la provisió en propietat d'una plaça d'oficial de la policia local, vacant en la plantilla de personal d'aquest ajuntament i inclosa en l'oferta d'ocupació pública de l'any 2001.
  
Aquesta plaça està reservada a personal funcionari; classificada en el grup C, dels establits en l'article 25 de la Llei 30/1984, de 2 d'abril, i enquadrada en l'escala d'administració especial, subescala de serveis especials, classe de policia local i els seus auxiliars.
  
Les bases específiques d'aquesta convocatòria apareixen publicades en el Butlletí Oficial de la Província d'Alacant número 71, de data 27 de març de 2001.
  
El termini de presentació d'instàncies serà de 20 dies naturals, comptats a partir de l'endemà de la publicació de la convocatòria en el Boletín Oficial del Estado.
  
Els successius anuncis derivats d'aquesta convocatòria es publicaran únicament en el Butlletí Oficial de la Província d'Alacant i al tauler d'anuncis d'aquest ajuntament.
  
Cosa que es fa pública en compliment del que s'estableix en l'article 31 de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana.